Albumite järjestamise osas sinu albumite lehel  saad seadete lehel teha valiku, mis järjekorras albumeid kuvatakse. Valida saab tähestikulise, lisamisaja või albumi piltide arvu vahel. Nii saab oma albumite all ilusasti korra majas hoida.  Märksõnu saavad pildile lisaks pildi omanikule lisada nüüd ka tema tuttavad. Sageli näeb Nagis head pilti, kuhu autor märksõnu lisanud pole, samas võiks see ka tulevikus leitav olla - nüüd saate seega autori tegemata töö tema eest ära teha. Või kui sa seda lubad, siis saavad sinu pildile märksõnu lisada kõik Nagi  kasutajad. Vastava valiku saad teha oma seadetest, lisaks ka iga pildi Redigeeri nupu alt. Kõige lihtsam on aga muidugi kohe piltide uploadil märksõnad lisada, tehes seda juba enne Flash või Java uploaderi lingil klikkimist oleval lehel.  Kommentaaride puhul saab samuti seadetest valida, kes sinu pilte kommenteerida saavad. Vaikimisi saavad kommenteerida kõik, üldiselt soovitame selle valiku nii ka jätta.